Voldemar Horst

Voldemar Horst (12.veebruar/24. veebruar 1868 Paldiski – 12. detsember 1927 Tallinn) oli eesti meremees.

1884. aastal lõpetas Tallinna kreiskooli. 1884–1888 teenis Ameerika ja Inglise laevadel. 1888. aastal astus Paldiski merekooli, 1889. aastal sooritas seal rannasõidu kapteni ja kaugsõidu tüürimehe eksami. 1889–1890 oli Balti Päästeseltsi laeva "Meteor" tüürimees, aastatel 1890–1901 laevade "Freia", "Rabotnik", "Volga" ja "Karin" kapten, aastatel 1901–1914 päästelaeva "Meteor" kapten.

Vene-Jaapani sõja ajal osales Port Arturi all lahingulaevade "Retwisan", "Tsesarevitš" ja "Pobeda" päästmisel. Esimese maailmasõja ajal osales tsaariarmee teenistuses päästetöödel Balti merel. Tema juhtimisel päästeti 30 laeva, sealhulgas soomuslaevad "Sevastopol" ja "Petropavlovsk".Kapten W. Horst †. Päewaleht, 14. detsember 1927

1917. aastast oli ta Balti Päästeseltsi juhatuse esimees,Eesti Entsüklopeedia. Balti Päästeselts 1920. aastast Eestimaa Tööstuse ja Kaubanduse Panga nõukogu liige, 1925. aastast Kaubandus-Tööstuskoja laevasõidu sektsiooni juhatuse esimees ja kindlustusseltsi Polaris juhatuse liige.

Viited

Välislingid
Eesti Muuseumide Veebivärav. Eesti Meremuuseumi fotokogu. Aurulaev "Meteor" ja kapten Voldemar Horst

Kategooria:Eesti laevakaptenid
Kategooria:Kaubandus-Tööstuskoja liikmed
Kategooria:Sündinud 1868
Kategooria:Surnud 1927